તે સમયે લાગતું હતું કે મોદી પણ કોઈ એવો જ જવાબ આપશે. પરંતુ તેમણે માત્ર સંયમ જ જાળવ્યો ન હતો પરંતુ જારી નિયુકિતની કોલેજિયમ પ્રણાલી તરફથી આવેલા નામોમાંથી સરકારને પસંદગીવાળાં નામોને આગલા દિવસે કિલયર પણ કરાવી દીધા. જસ્ટિસ ઠાકુરને જવાબ આપવાનું કામ ત્રણ દિવસ બાદ કેન્દ્રીય પ્રધાન રવિશંકર પ્રસાદે કર્યુ‌ં હતું. તેમણે ન્યાયપાલિકાને તેમના જ તેવા નિર્ણયનું સન્માન કરવાની સલાહ આપી હતી. જે કેન્દ્ર દ્વારા બનાવવામાં આવેલી રાષ્ટ્રીય ન્યાયિક નિયુકિત પંચને નામંજૂર કરતાં આપી હતી. પ્રસાદે જણાવ્યું હતું કે અમે એવા નિર્ણયનું સન્માન કર્યું છે તો ન્યાયપાલિકાઅે પણ પૂરી વિનમ્રતાથી તેને માની લેવો જોઈએ. પરંતુ ત્યારબાદ તેમણે જે કંઈ પણ કહ્યું તેની સાથે સહમત બનવું થોડું મુશ્કેલ હતું. તેમણે એમ પણ જણાવ્યું કે અદાલતોમાં જજોનો એવો કોઈ ઘટાડો થયો નથી કે તેના કારણે આવો ઉહાપોહ કરવામાં આવી રહ્યો છે.